open-index/open-wikipedia-markdown huggingface dataset:
Hater

**Haterra**, , interneten eta bereziki sare sozial eta eztabaidaguneetan, pertsona, eztabaidalari, jende talde, erakunde, lan, egitasmo edota kontzeptu jakin batenganako aurkako iritziak, gezurrak edo gorrotoa zabaltzen saiatzen den erabiltzailea da, bai helburu arrazional jakinik gabe edota helburu jakin eta zehatz batengatik.

Maiz trollaren errola ere ehartzen du.

Gorrotatzaile edo *hater* batek pertsona jakin bat edota pertsona talde bat gorrotatu dezake. Adibidez, alderdi politiko, erlijio, pentsaera, musika taldea, kirol taldea, herrialde, arraza, jatorri edo kontinente jakin batekoa izateagatik bakarrik. Gorrotatzaileak bere gorrotoa autojustifikatu eta bere arrazonamendua zuzena ez izan arren, zuzena balitz bezala ezartzen du. Aldiz gainontzekoak oker daudela uste du, maiz etsaiak bezala ere hartzen ditu. Gorrotatzaileak mespretxatu edo gorrotatzen duen horren inguruko jarduerak jarraitzeko joera izan ohi du, helburu hori publikoa denean, maiz jendaurreko eztabaidaguneetan parte hartzen du.

Askotan gorrotatzaileak anonimotasunetik plazaratzen dira, edo profil faltsu batekin.

## Ikus gainera 
* Troll (Internet).

## Kanpo estekak
Proboszide

thumb|250px|Tximeleta baten proboszidea
**Proboszide** bat (, *προ* "aurrean" eta *βοσκίς* "elikatu" hitzetik) edo **tronpa** animalia baten buruan egon daitekeen apendize luze eta tubularra da. Bere erabilera jatea edo edatea izan ohi da. Hala izaten da tximeletatan, Trichopteran edo harretan.

Ugaztunen artean badaude ere proboszidea dutenak, hala nola elefante eta tapirrek. Kasu hauetan sudurraren luzakina da.

## Kanpo estekak
Roseanne Barr

**Roseanne Cherrie Barr** (Salt Lake City, Utah, 1952ko azaroaren 3a) estatubatuar aktore eta umorista bat da. 1980ko hamarkadaren amaieran eta 1990eko hamarkadan *Roseanne* telesaila antzezteagatik mundu mailan ospea bereganatu zuen.

## Filmografia 
### Zinema 
### Telebista 
## Ereferentziak 
## Kanpo loturak 
* Webgune ofiziala 
* IMDBko fitxa irakurgai
Abermorddu

'''''', Galesko iparraldeko udalerri bat da, Flintshire konderria. Wrexham hiritik 5 milia iparraldera dago A541 errepidean, Caergwrle udalerriaren alboan eta Hope udalerritik nahiko hurbil.

## Kanpo estekak
Ivà

**Ramón Tosas Fuentes**, ezizenez **Ivà** (1941eko apirilaren 28a, Manresa, Bartzelonako probintzia &ndash; 1993ko uztailaren 22a, Briones, Errioxa) kataluniar komikigile bat izan zen.

"El Papus" (zuzendari izatera iritsi zen), "Hermano Lobo", "Barrabás" eta "El Jueves" umorezko aldizkarietan jardun zuen, azken horretan argitaratutako *Makinavaja* eta *Historias de la puta mili* komiki sail ospetsuak sortu eta marraztuz.
Superlópez

**Superlópez**, 1973an Juan López Fernández *"Jan"* espainiar komikigileak sortu, idatzi eta marraztutako umorezko komiki saila eta pertsonaia bat da.

Superman estatubatuar superheroiaren parodia modura sortu eta lehenbiziko istorioek umore eroskoa edo alproja izan zen arren, azkenean urteen poderioz komikigileak karga sozial handiko hainbat gaietan sakontzeko erabili zuen, gai horietako asko gaurkotasun handikoak, horretarako komikigileak komikietan agertzen zen gaia, lekua eta pertsonen inguruko marrazkiak eta gidoiak xehetasun osoz marraztu eta idazteko asko ikertzen du.

## Kanpo estekak
Bitter

[thumb|Bitter [pinta bat]]
**Bitter** garagardo ingeles mota bat da, jatorriz pale ale (garagardo ingeles zurbila) motatik eratorria.

Bertsio indartsuena botilako garagardo herrikoi bihurtu da. Osagai nagusia maltatuzko garagarra da, ezaugarriak hobetzeko lupulua gehituz, eta usain eta zapore bereizgarria emateko.

Bitterrek zaporea, usaina eta itxura asko hartzen dute. Honako hauek dira: kobrea, malta, lehorra eta gozoa. Yorkshiren Bitterra krematsua izan ohi da goiko aldean, hego-ekialdeko Ingalaterran garagardoak, oro har, lupulu gehiago du eta goialderik gabe zerbitzatzen den bitartean.

Eskozian, garagardo mingotsa heavy (astuna) izenaz ezaguna da, *pint of heavy* (literalki, pinta astuna) garagardo ez oso mingotsa.

## Garagardotegi nagusiak  
Garagardotegi nagusiak hauek dira:
* Abbeydale Brewery  (Abbeydale, Sheffield)
* Adnams
* Arkells
* Bank's
* Beards of Sussex (Herstmonceux)
* Brakspears
* Eldridge Pope
* Everards (Narborough, Leicestershire)
* Fuller's (Chiswick, Londres)
* Gales Ales.
* Greene King (Bury St Edmunds)
* Hall and Woodhouse.
* Harveys (Lewes, Ekialdeko Sussex)
* Hogs Back Brewery (Surrey)
* Kelham Island Brewery (Sheffield)
* Mansfield Brewery (Mansfield, Nottinghamshire)
* Marstons
* Shepherd Neame (Faversham, Kent) – Ustez, garagardo fabrika britainiar zaharrena.
* Ringwood Brewery
* Samuel Smith's Old Brewery
* Tetley's
* Theakston's
* Titanic Brewery (Burslem, Stoke-on-Trent)
* Whitbread, Brickwoods barne, eta beste asko.
* Youngs (Wandsworth, Londres)

## Kanpo estekak 
* RateBeer
Herstmonceuxeko gaztelua

**Herstmonceuxeko gaztelua** () adreiluz eraikitako gaztelua da, XV. mendekoa, Herstmonceuxetik gertu dagoena, Ekialdeko Sussexen, Ingalaterran. 1957tik 1988ra Greenwicheko Errege Behatokiaren egoitza izan zen. Gaur egun, Kanadako Queen's unibertsitateko Bader nazioarteko ikasketen zentroak erabiltzen du.

## Kanpo estekak
Clipping

**Clippinga** gai baten inguruko prentsa-ebakinak egiteko edo artikulu zatiak gordetzeko jarduera deitzen zaio. Helburua gaiak edo erakundeak komunikabideetan izan duen eraginaren jarraipena egitea da.
  
Gaur egun, clippinga paperean ez ezik modu digitalean ere egiten da, eta hala, irismena ohiko komunikabideetatik harago joan doa: blogak, sare sozialak...

## Erreferentziak 
## Ikus, gainera 
* Collage

## Kanpo estekak
Azoka hiri

thumb|Azokan, Felix Schlesingerrek margotua (1890)
**Azoka hiria** edo **azoka eskubidea** termino juridikoa da, Erdi Aroan sortua, azokak hartzeko eskubidea duen europar hiria adierazteko, herri eta hiri batetik bereizteko. Hiri bat "azoka-hiria" edo "azoka-eskubideak" izan ditzakeen bezala deskribatzen da, nahiz eta azoka dagoeneko ez dagoen, baldin eta legeak hala badagokio.

## Kanpo estekak
Alex Pentland

**Alex Paul "Sandy" Pentland** (Ann Arbor, Michigan, Ameriketako Estatu Batuak, 1952a) estatubatuar informatikari, Massachusetts Institute of Technologyko irakasle eta enpresaburua. Informatikaren alorrean egilerik aipatuenetako bat da. MIT Media Lab sortzen lagundu zuen.

## Kanpo estekak
Magdalena aitortzailea (Grekoa)

***Magdalena aitortzailea*** () Grekoa margolariak egindako margolana da. 1576 eta 1578 artean egina, margolariaren Toledoko lehen aldiko lana da. Budapesteko Arte Ederren Museoan erakusten da. Espezialisten iritziz, margolan honen estiloa Tiziano margolariaren joeratik gertu dago. *Magdalena aitortzailea*k Grekoaren garapenean une garrantzitsua markatzen du.

## Gaia 
Toledora heldu zenean Grekoak berehala erlijio-irudien margolari ospe handia lortu zuen. Garai hartan, Eliza Katolikoaren Kontrarreforma martxan zegoen, eta beste motatako irudiak behar zituen. Zentzu horretan Maria Magdalenaren irudia oso egokia zen: bekatari bat bere bekatuen damuz eta bide onera itzulita. Elizak eliztarren artean ideia horiek zabaldu nahi zituen: errudun sentitu eta aitortzearen beharra, alegia. Ondorioz, Magdalenaren irudia boladan jarri zen, eta haren irudikapenak asko zabaldu ziren.

## Azterketa 
Santuaren irudia arroka baten gainean marrazten da. Mantu urdin batez bilduta dago baina besaburuak biluzik daude, nolabait sexualitatea adieraziz. Atzean ikusten den zerua urdinagoa da, eta, nolabait, santuaren mantuarekin lotu behar dugu. Ezkerreko eskuak burezur bat ukitzen du, heriotzaren sinboloa. Hanken gainean liburu ireki bat ikusten dugu, *Itun Berria*. Margolanaren eskuinean ontzi bat ikus daiteke; barruan, Magdalenak Jesu Kristori oliatzeko erabili zuen olioa dago.

Magdalenaren aurpegiak Tizianoren lanak ekartzen dizkigu burura. Dena dela, emakumearen ezaugarri batzuetan Grekoaren estiloan garrantzitsuak izango ziren ezaugarriak ikus daitezke: hatz luzeak eta hezurtsuak, irudiaren estilizazioa... Nahiz eta, orokorrean, margolanaren estiloa veneziarra izan, Grekoaren ezaugarriak azalarazten ari ziren lan honetan.
[thumb|[Tizianoren *Magdalena aitortzailea*.]]
## Erreferentziak 
## Kanpo-estekak 
*  ArteHistoria.com.
Queen’s Unibertsitatea (Kingston)

'''Queen's Unibertsitatea**, eskuarki **Queen's''' izenez ezaguna, Kingstonen (Ontario, Kanada) dagoen ikerketa unibertsitate publikoa, ez-konfesionala eta hezkidetzailea da. Nazioarte mailan eta nazio mailako sailkapenetan, Queen's Kanadako unibertsitate garrantzitsuenetariko bat da.

Eskoziako eliza erreginaren ikastetxea Kingstonen, Ontarion ezarri zen 1841an, Viktoria erreginaren errege-pribilegioarekin. Erakundea 1841eko urriaren 16an sortu zen, Kanadako fundazioaren 26 urte lehenago. Lehenengo eskolak 1842ko martxoaren 7an hasi ziren, 13 ikasleekin eta 2 irakasleekin. Queen Kanadako Probintzia Batuan graduatzen zuen lehenengo erakundea izan zen eta Kanadako Itsas Probintzieko mendebaldeko lehen unibertsitatea emakumeak onartzen eta ikasleak hezten gobernuaren aldetik. 1883an, emakumeen ikastetxeak hitzarmen bat egin zuen Queen's Unibertsitatearekin, medikuntza hezkuntzarako. 1888an, Queen Unibertsitateak luzapeneko ikastaroak eskaini zituen, lehen unibertsitate izaten.

Queen Unibertsitatearen sortzaileak Edinburgheko Unibertsitatean inspiratu ziren askatasun akademikoa, autoritatea eta erantzukizun moralaren Eskoziako Unibertsitatearen tradizioagatik. Kingstoneko campusaz gain, unibertsitateak Herstmonceuxeko gazteluan (Ekialdeko Sussex, Ingalaterra) nazioarteko ikasketen zentro bat du, aurretik Greenwicheko Errege Behatokiak okupatua.

## Kanpo estekak
Rochesterko gaztelua

**Rochesterko gaztelua**, Ingalaterrako Kent konderriko Rochester udalerrian dagoen gaztelu bat da. Medway ibaiaren bazterrean dago. 1087-1089 artean normandiarrek eraikitzen hasi eta 1127an amaitu zen.

## Kanpo estekak 
* Webgunea
Foro (internet)

[thumb|[PhpBB software libreaz eraikitako foro publiko asinkrono bat.]]
**Foroa**, interneten, pertsonek gai jakin baten inguruan beren iritziak eman eta argitaratzen dituzten online eztabaidagune asinkronoak dira. Foroak arautuak daude. Maiz, hierarkia bat dute, adibidez, parte-hartzaile arruntak eta foroaren funtzionamendua erregulatzen duten moderatzaileak daude.

Bestalde, aplikazio hauek gaien eta eztabaiden arabera kategorizatuak egon ohi dira.

### Foroen sailkapena 
* Foro babestua (edo pribatua): hemen ezinezkoa da parte hartzea erregistratu gabeko erabiltzaileentzat. Hau da, norbaitek mezuak bidali edo iruzkinak egin nahi baditu, lehenik erregistratu egin behar da. Edo gonbita jaso.
* Foro publikoa: Foro publikoan edonork parte har dezake erregistratu gabe. Denek irakurri eta bidal ditzakete mezuak.

Foro iraunkorra: gai bat lantzeko mugarik gabe ezartzen dena da.

Komunikazioaren bat-batekotasunari begira, foroak honela sailka daitezke:

* **Sinkrono**a. Zuzenean eztabaidatzen denean. Txandaka baina denbora jarraituan.
* **Asinkrono**a. Parte hartzaileek beren mezuak argitaratu egiten dituzte eta erantzunak handik ordu edo egun batzuetara jaso daitezke.

## Ikus, gainera 
* Posta-zerrenda
* Yahoo! Groups

## Kanpo estekak 
* ***Lemmy.eus*** Gai jakin batzuei buruz eztabaidatzeko, galdetzeko, erantzuteko, zenbait foro publiko eta asinkrono.
Japoniar zelkoba

**Japoniar zelkoba** (*Zelkova serrata*) edo **keyaki** (; ; ) Ulmaceae familiako zuhaitza da, Japonian, Korean, ekialdeko Txinan eta Taiwanen jatorria duena. Hosto bakuna, txandaka antolatua eta estipuladuna izaten dute.

## Erreferentziak 
## Kanpo estekak
Zubi Zaharra (Ondarroa)

**Zubi Zaharra** Ondarroako (Bizkaia) zubi zaharrena eta ezagunena da.

## Historia 
Gaur egungoa harrizkoa da. Aurretik, Erdi Aroan, egurrezko beste zubi bat egon zen inguru berean, 1330 urtean inguruan eraikia; zahar hark altxagarria zuen. Artibai ibaiaren gaineko eraikia, egungoa, estilo aldetik, eraikuntza erromanikoa da baina XVII. mendean eraikitakoa, 1689an. 1936an, gerran, oso kaltetua izan zen eta 1953an, bestetik, uholde ikaragarri batek erdi suntsitua utzi zuen; berreraikia, gaur egun, ez da errez antzematen jatorrizko eraikuntzaren egitura. Hala ere estetikoki inguruan oso eraikin integratua eta ederra da. Oinezkoentzako bakarrik da. Automobilentzat, Zubi Zaharraren alboan, ibaian gora, Zubi Barria egin zen; Itsas Aurrekoa egin arte hori izan zen trafikoarentzako Ondarroara sarrera bakarra. Historikoki zubia gurutzatzen zuten animaliak eta azpitik igarotzen zuten itsasontziek zerga berezia ordaindu behar zuten.

## Argazki galeria 

Irudi:Ondarroa - Puente Viejo (Zubi Zaharrra) 1.JPG|Zubia gainetik ikusita.
Irudi:Zubi Zaharra gauez - Ondarroa.jpg|Zubia gauez.

## Erreferentziak 
## Kanpo estekak 
* Zubi Zaharraren argazkiak.
Izpi katodiko

**Izpi katodikoak**, huts hodietan ikusgai diren elektroi korronteak dira. Hodi hauek diodo deritzon konfigurazioan gutxienez bi elektrodo geitzen zaizkie, katodoa (elektrodo positiboa) eta anodoa (elektrodo negatiboa). Katodoa berotzean, anodora doan erradiazioa bidaltzen du. Hodiaren beirazko barne hormak material fluoreszentez estaliak baldin badaude, dirdir egingo dute. Bi elektrodoen artean jarritako metalezko geruza batek bere itzala geruza fluoreszentean proiektatuko du. Honek argiaren emisioaren sorrera katodoak bidali eta geruza fluoreszentearen aurka talka egiten duten izpiak direla adierazten du. Izpiak anodora lerro zuzenean doaz, eta distantzia batean baita haratago ere.

XIX. mendearen bukaeran fisikariek fenomeno hau aztertzen hasi ziren, eta 1905ean Philipp Lenard hungariar fisikariak izpi katodikoei buruzko bere ikerketei esker Fisikako Nobel Saria irabazi zuen.

Izpi katodikoak lehenbizi Geissler hodietan sortuak izan ziren. William Crookes ingeles kimikariak hodi bereziak sortu zituen, alegia, Crookes hodiak. Laister, izpi katodien sortzaileak elektroiak zirela ikusi zen. Izpi hauek katodoek sortzeak, alegia, elektrodo negatiboak, elektroiek karga negatiboa zutela frogatuarazi zuen.

## Kanpo estekak
Zikuñagako paper-fabrika

**Zikuñagako paper-fabrika** 1941ean Hernanin, Urumea ibaiaren ertzean, *Papelera Guipuzcoana de Zicuñaga* (1935) elkarteak sortutako fabrika da.

Hasieran zelofana egiten bazuen ere 1978an idazteko eta inpresiorako papera egiten hasi zen. XXI. mendean zelulosa eta papera dira ekoizpen nagusiak . Enpresa honek Hernaniko fabrika berritu eta handitzeko zenbait inbertsio egin ditu; 2003an zelulosa instalazioa % 90 handitu zuten, 2008an 45 milioi euro energia sortzeko instalaziora zuzendu zituzten eta 2017an 180 milioi inbertituko dituzte makina berri eta hobekuntza teknologikoen bidez ekoizpena handitzeko.

## Emakumearen lana 
XX. mendeko lehen erdian ohikoa zen emakumeek isilpeko lana egitea. Hauetako lan bat zelofanezko poltsatxoak etxean egitea zen, pintzel bat eta lekeda erabiliz goxoki, garrapiñatuak eta abar biltzeko prestatzen zituzten. Honen diru ordaina isilpekoa zen ere. Hala ere baziren fabrikan lan egiten zuten emakumeak, 1962 arte legeak hala aginduta ezkongabeak eta alargunak, beti ere kualifikazio eta estima gutxiko lanetan.

## Erreferentziak 
## Kanpo estekak
Fusio bidezko soldadura

thumb|Fusio bidezko soldadura makina
**Fusio bidezko soldadura**, bi metal zati berotuz elkarrekin soldatzeko teknika da. Material ekarpenarekin edo gabe burutu daiteke. Difusio bidezko soldaduraren aurkakoa da.

Fusio bidezko soldaduraren barnean hainbat mota daude: TIG soldadura, MIG/MAG soldadura, plasma bidezko soldadura, puntu bidezko soldadura, elektroi izpi bidezko soldadura, laser izpi bidezko soldadura, soldadura aluminotermikoa eta abar.

Prozesua metalak beren fusio puntuaren azpitik berotzean datza, ekarpen metal batez soldatzean datza.

## Kanpo estekak
Jurasiko Berantiar

**Jurasiko Berantiarra**, edo estratigrafiaz ari garenean **Goi Jurasikoa**, garai geologikoen taulan ageri den serie edo garai bat da. Periodo Jurasikoko azkeneko seriea da eta hiru pisu geologikoetan banatzen da: Oxfordiarra, Kimmeridgiarra eta Tithoniarra. Jurasiko berantiarra, duela 161,2 ± 4,0 milioi urte hasi eta 18 milioi urte inguru irauten du, hau da, duela 145,5 ± 4,0 milioi urte arte. Jurasiko ertaina amaitzean, hasten da serie hau, eta serie honen bukaeran, Kretazeo periodoa hasten da.

Serie honetan zehar, dinosaurorik deigarrienak, *Allosaurusa* eta *Diplodocusa* dira.

## Estratigrafia 
[thumb|Oxfordeko buztina [Weymouthen.]]
Oxfordiarrak izena Ingalaterrako Oxford hiriagatik jasotzen du eta 1844an Alcide d'Orbignyk Oxfordeko buztinaren ondorioz izena eman zion. Oxfordaren oinarriari GSSP definitua falta zaio. W. J. Arkell ikerlanetan 1939an eta 1946an Oxfordiarraren beheko muga *Quenstedtoceras mariae* ammonitearen lehen agerpena izan zen (ondoren *Vertumniceras* generoan kokatua). Ondorengo proposamenek diote *Cardioceras redcliffense* lehen aldiz agertzea izatea beheko mugaren definizioa.

Kimmeridge herriak, Dorsetko kostaldean, Ingalaterran, ematen dio izena Kimmeridgiarrari. Estaia Alcide d'Orbignyk izendatu zuen 1842an, Kimmeridgeko buztinetan oinarritua. GSSPren urrezko iltzea ezarrita dago Staffin badian, Skye Uhartean, Eskozian. Flodigarry sekzioan iltzea ezartzea 2021ean erabaki zen. Mugaren oinarrian dagoen fosila Bauhini Zona da ingurune borealetan eta Baylei Zona azpiborealetan.

Tithoniarra Albert Oppel literatura zientifikoan aurkeztu zuen 1865ean. Tithoniar izena ezohikoa da izen geologikoetan, greziar mitologiatik datorrelako leku izenetik beharrean. Titono, Troiako Laomedonen semea zen eta Eosekin maitemindu zen, egunsentiko greziar jainkosa. Bere izena aukeratu zuen etapa estratigrafiko honetarako Tithoniarra Kretazikoaren egunsentiarekin eskutik helduta aurkitzen delako. Tithoniarraren oinarriari GSSPren marka falta zaio. Tithoniaren oinarrizko definizioa *Gravesia* ammonite generoaren lehen agerpena da.

## Erreferentziak 
## Ikus, gainera 
* Lurraren historia
* Biziaren jatorria
* Garai geologikoen taula
* Mesozoikoa

## Kanpo estekak 
* http://info.ikasgune.com/eu/lurraren-historiaLurraren historiaren inguruko artikulu bat
* https://web.archive.org/web/20171022050115/http://alaitznatura.wikispaces.com/Lurra+planetaren+historia.+Denbora+geologikoa.Denbora geologikoei loturiko artikulua
Arku bidezko soldadura

**Arku bidezko soldadura** edota **soldadura elektrogenoa**, metal bat beste metal batekin arku elektriko baten bidez soldatzeko prozesuari deritzo. Teknika honi fusio bidezko soldadura deritzo.

1800ean Humphry Davy ingeles asmatzaileak proposatu zuen, 1881ean Nikolay Benardos errusiar asmatzaileak jada karbono arku bidezko soldadura asmatu eta 1887an Stanisław Olszewski poloniar ingeniariarekin batera patentatu zuen. 1888an Nikolay Slavyanov errusiar asmatzaileak arku elektriko eta elektrodo kontsumigarri bidezko soldadura asmatu zuen. Charles L. Coffin estatubatuar asmatzaileak ere AEBetan patentatu zuen.

Halere, 1904an Oscar Kjellberg suediar asmatzaileak elektrodo estalia asmatu arte ez zuen gaur egun industrian duen garrantzia bereganatu.

## Kanpo estekak
Veronika Skvortsova

**Veronika Igorevna Skvortsova** () (Mosku, Errusia, 1960ko azaroaren 1a) errusiar neurologo eta politikaria da. 2012ko maiatzetik Errusiar Federakundearen osasun ministroa da.
Olga Vasilieva

**Olga Jurevna Vasilieva** () (Bugulma, Errusia, 1960ko urtarrilaren 13a) errusiar historialaria da. 2016tik Errusiar Federakundearen hezkuntza eta zientzia ministroa da.
Maria Gaidar

**Maria Jegorovna Gaidar** () (Mosku, Errusia, 1982ko urriaren 21a) errusiar eta ukrainar politikaria da. 2015eko maiatzaren 30etik Odessako oblasteko diputatua da. 2017ko martxoaren 28tik Ukrainako presidentearen kanpoko aholkularia da.
Saski Baskoniaren ibilbidea Europan

Saski Baskoniaren ibilbidea Europan.

## Palmaresa 
* Euroliga (0):
** Finalista (2): 2001, 2005
** Final Four (6): 2001, 2005, 2006, 2007, 2008, 2016
** Partehartzeak (21)
* Europako Errekopa (1): 1996
** Finalista (2): 1994, 1995

## Partidak 
2022-23 denboraldia barne.

* ¹ 2000 artean Europako Kopa izan zen eta 2001ean abiatu zen Euroliga.

## 1980. hamarkada 
### 1985-86 denboraldia 
* Korać Kopa: 2. itzulia

## 1990. hamarkada 
### 1991-92 denboraldia 
* Korać Kopa: Final laurdenak

### 1992-93 denboraldia 
* Korać Kopa: Ligaxka fasea

### 1993-94 denboraldia 
* Europako Saskibaloi Errekopa: Txapeldun ordea

### 1994-95 denboraldia 
* Europako Saskibaloi Errekopa: Txapeldun ordea

### 1995-96 denboraldia 
* **Europako Saskibaloi Errekopa: Txapelduna**

### 1996-97 denboraldia 
* Korać Kopa: Top 16

### 1997-98 denboraldia 
* Korać Kopa: Final hamaseirenak

### 1998-99 denboraldia 
* Europako Txapeldunen Kopa (gaur egungo Euroliga): 2. itzulia

### 1999-2000 denboraldia 
* Europako Saskibaloi Errekopa: Final hamaseirenak

## 2000. hamarkada 
### 2000-01 denboraldia 
* Euroliga: Txapeldun ordea
** Euroligaren lehen ekitaldia izan zen. Dena dela aldaketa urtea izanik eta federazioen arteko desadostasunagatik bi txapelketa paralelo jokatu ziren, Europako txapelketa eta Euroliga.

### 2001-02 denboraldia 
* Euroliga: Top 16

### 2002-03 denboraldia 
* Euroliga: Top 16

### 2003-04 denboraldia 
* Euroliga: Top 16

### 2004-05 denboraldia 
* Euroliga: Txapeldun ordea

### 2005-06 denboraldia 
* Euroliga: Hirugarrena

### 2006-07 denboraldia 
* Euroliga: Laugarrena

### 2007-08 denboraldia 
* Euroliga: Laugarrena

### 2008-09 denboraldia 
* Euroliga: Final laurdenak

### 2009-10 denboraldia 
* Euroliga: Final laurdenak

## 2010. hamarkada 
### 2010-11 denboraldia 
* Euroliga: Final laurdenak

### 2011-12 denboraldia 
* Euroliga: Fase Erregularra

### 2012-13 denboraldia 
* Euroliga: Final laurdenak

### 2013-14 denboraldia 
* Euroliga: Top 16

### 2014-15 denboraldia 
* Euroliga: Top 16

### 2015-16 denboraldia 
* Euroliga: Laugarrena

### 2016-17 denboraldia 
* Euroliga: Final laurdenak

### 2017-18 denboraldia 
* Euroliga: Final laurdenak

### 2018-19 denboraldia 
* Euroliga: Final laurdenak

### 2019-20 denboraldia 
* Euroliga: Liga fasea amaitu aurretik bertan behera gelditu zen COVID-19 pandemiaren erruz.

## 2020. hamarkada 
### 2020-21 denboraldia 
* Euroliga: Liga fasea.

### 2021-22 denboraldia 
* Euroliga: Liga fasea.

### 2022-23 denboraldia 
* Euroliga: Liga fasea.

## Erreferentziak 
## Kanpo estekak
Santa Ana katedrala (Belfast)

**Santa Ana katedrala** edota **Belfasteko katedrala**,  edota *Belfast Cathedral*, Ipar Irlandako Belfast hirian dagoen katedral protestante bat da. Irlandako Elizaren kultukoa da eta Donegall Street kalean dago.

1899-1904 artean Thomas Drew arkitektoak eraikiarazi zuen.

## Kanpo estekak 
* Webgune ofiziala
San Eugenio katedrala (Derry)

**San Eugenio katedrala**, , Ipar Irlandako Derry hirian dagoen katedral katoliko bat da. 1849-1903 artean J. J. McCarthy arkitektoak eraikiarazi zuen. 1873ko maiatzaren 4ean sagaratua izan zen.

## Kanpo estekak
San Patrizio katedral katolikoa (Armagh)

**San Patrizio katedrala**, , Ipar Irlandako Armagh hirian dagoen katedral katoliko bat da. San Patriziori sagaratua dago.

1840-1904 artean eraiki zen, hainbat arkitektoen lanari esker: Thomas Duff (1838), JJ McCarthy (1853), William Hague (1899) eta George Ashlin (1904).

## Ikus gainera 
* San Patrizio katedral protestantea (Armagh)

## Kanpo estekak
San Patrizio eta San Colman katedrala (Newry)

**San Patrizio eta San Colman katedrala** edota **Newryko katedrala**,  eta *Newry Cathedral*, Ipar Irlandako Newry udalerrian dagoen katedral katoliko bat da.

1825-1829 artean Thomas Duff arkitektoak eraikiarazi zuen.

## Kanpo estekak
Papresa

**Papresa** 1996an sortu zen, aurretik La Papelera Española enpresa itxi zenean Errenteriako fabrikan ekoizpenarekin jarraituz. Prentsarako papera egiten du, erabilitako papera pasta bihurtuz, zurituz eta bobinetan prestatuz. Errenteriako erdigunean Olibet eta Gabierrota auzoen artean dago kokatua, Oiartzun ibaiaren ondoan.

## Historia 
1993tik 1996ra La Papelera Españolaren eskumendeko enpresa zen, urte hartan banaketa egin zen arte. Errenteriako hirigunean fabrika asko izan dira, baina gaur egun Papresa da ekoizpena mantentzen duen bakarra.

## Kanpo estekak 
* Papresa webgunea 

## Erreferentziak
Isaac Peraire

**Isaac Peraire i Soler** (1985eko otsailaren 26a, Prats de Lluçanès) kataluniar soziologo eta politikari bat da. ERC alderdiko kidea eta Prats de Lluçanès udalerriko alkatea da (2015-2019). Gaur egun Kataluniako Hondakinen Agentzia zuzentzen du.

## Idazlanak 
* *VIDA POLÍTICA. Prats de Lluçanès 1979-2002*
* *Vicenç i Àgata, 25 anys voltant* (Lluís Vila eta Núria Vilarekin elkarlanean)

## Kanpo estekak 
* Isaac Peraireri elkarrizketa irakurgai. Naiz.eus
Moira Kelly

**Moira Kelly** (Queens, 1968ko martxoaren 6a), Estatu Batuetako aktore eta bikoiztailea da.

## Filmografia
Melisa Rodríguez

**Melisa Rodríguez Hernández** (Londres, Erresuma Batua, 1986ko uztailaren 9a) espainiar arkitekto eta politikaria da. Herritarrak - Herritarron Alderdiko kidea, 2015eko abenduaren 20ko Espainiako hauteskunde orokorretan bere alderdiko zerrendaburua izan zen Santa Cruz Tenerifeko probintzia hautesbarrutian eta diputatu atera zen. 2016ko urtarrilaren 7tik, karguari zin egin ostean, Espainiako Diputatuen Kongresuko diputatua da.
Mexikoko ibaiak

thumb|eskuinera|300px|Mexikoko ibai nagusiak
**Mexikoko ibaiak** hiru isurialdetan banaturik daude:
* mendebaldeko isurialdea, ahoa Ozeano Barean dutenak.
* ekialdeko isurialdea, ahoa Mexikoko golkoan eta Karibe itsasoan dutenak.
* barneko isurialdea, arro endorreikoa dutenak.

## Ibai nagusien zerrenda 
Ondoko zerrendan daude Mexikoko 26 ibairik luzeenak:

## Oharrak 
## Erreferentziak 
## Kanpo estekak
Misen mendia

Japoniako Itsukushima uharteko mendi sakratua da, uharteko altuena dena.

Setonaikai Parke Nazionalaren barnean kokaturik, bere iparraldeko magalean oihan primario bat dago. 806. urtean Kūkai monjeak mendia bisitatu zuen eta harrezkero hainbat erromesen muga bilakatu da.

Irudi:Mount_Misen-02.jpg|Tontorra
Irudi:Mount Misen (Miyajima) - DSC02032.JPG|Behatokia
Irudi:Japan - Miyajima - Miyajima Ropeway - Mount Misen.jpg|Teleferikoa

## Erreferentziak 
## Kanpo estekak
San Pedro katedrala (Belfast)

**San Pedro katedrala**,  eta , Ipar Irlandako Belfast hirian dagoen katedral katoliko bat da. Falls Road barrutiko Divis Street eremuan dago.

1860-1866 artean Aita Jeremiah Ryan McAuley eta John O'Neill arkitektoek eraiki zuten. Neogotiko estiloa du eta San Pedrori sagaratua dago.

## Kanpo estekak 
* Webgune ofiziala
Bidasoa Kirol Klubaren ibilbidea Europan

Bidasoa Kirol Klubaren ibilbidea Europan oso arrakastatsua izan zen bereziki 1990. hamarkadan.

## Palmaresa 
* Europako Kopa:
** Txapeldun (1): 1995.
** Txapeldunorde (1): 1996.
* Europako Errekopa:
** Txapeldun (1): 1997.
** Txapeldunorde (1): 1991.
* Europako Superkopa:
** Txapeldun (0)
** Txapeldunorde (1): 1998.

## Partidak 
2025ko martxoan eguneratua.

## 1980. hamarkada 
### 1987-88 denboraldia 
* Europako Kopa: Final erdiak

### 1988-89 denboraldia 
* EHF Errekopa: Final erdiak

## 1990. hamarkada 
### 1990-91 denboraldia 
* EHF Errekopa: Txapeldun ordea

### 1991-92 denboraldia 
* EHF Errekopa: Final zortzirenak

### 1993-94 denboraldia 
* EHF Kopa: Final erdiak

* Reykjavikur-en aurkako partida biak Irunen jokatu ziren.

### 1994-95 denboraldia 
* **EHF Txapeldunen Liga: Txapelduna**

### 1995-96 denboraldia 
* EHF Txapeldunen Liga: Txapeldun ordea

* Borec Titov Veles-en aurkako partida biak Irunen jokatu ziren.

### 1996-97 denboraldia 
* **EHF Errekopa: Txapelduna**

### 1997-98 denboraldia 
* EHF Errekopa: Final zortzirenak

* Europako Superkopa: Irunen jokatu zen eta Bidasoa txapeldun ordea izan zen.

## 2000. hamarkada 
### 2000-01 denboraldia 
* EHF Kopa: Final erdiak

### 2005-06 denboraldia 
* EHF Kopa: Final laurdenak

### 2006-07 denboraldia 
* EHF Kopa: Final laurdenak

## 2010. hamarkada 
### 2019-20 denboraldia 
* EHF Txapeldunen Liga: final 1/16

## 2020. hamarkada 
### 2020-21 denboraldia 
* European league: 2. itzulia

### 2021-22 denboraldia 
* European league

### 2022-23 denboraldia 
* European league

### 2024-25 denboraldia 
* European league

## Erreferentziak 
## Kanpo estekak
Aleksandr Kholevo

**Aleksandr Semenovitx Kholevo** (), nazioartean **Alexander Holevo** izenaz ezaguna, (Mosku, 1943ko irailaren 2a) errusiar matematikaria da, informatika kuantikoaren aitzindarietako bat.

## Ikus, gainera 
* Holevoren teorema
Olga Holtz

**Olga Vladimirovna Golts** (), nazioartean **Olga Holtz** izenaz ezaguna, (Txeliabinsk, Errusia, 1973ko abuztuaren 19a) errusiar matematikaria da, zenbaki-analisian aditua. 2006an Sofian Kovalevskaia saria irabazi zuen, eta bi urte geroago, 2008an Europako Matematikaren Sozietatearen saria. 2008tik, Ikastegiko Junge Akademia ikastegiko kidea da.

## Biografia 
Holtzek matematikan eman zituen lehen urratsak gurasoekin, biak programatzaileak baitziren. 15 urte zituela, matematikan espezializatutako institutu batean sartzeko aukeratu zuten, eta handik bi urtera graduatu zen. Ondoren, Holztek Hegoaldeko Uralen Estatuko Unibertsitatean (1995) eta Wisconsin-Madisongo Unibertsitatean (2000) ikasi zuen, eta unibertsitate berean egon zen 2002 arte doktoratu ondoko lanpostuan. Ondoren, urte eta erdi eman zuen Alemanian, Humboldt beka batekin, Berlingo Unibertsitate Teknikoko Matematikako Institutuan, 2004an Estatu Batuetara itzuli baino lehen. Han, matematikako irakasle laguntzaile lanpostua bete zuen Kaliforniako Unibertsitatea Berkeleyn, 2004 eta 2007 bitartean.

2006. urtean Sofia Kovalevskaya saria irabazi ondoren (1.000.000 €), Holtzek bere ikerketa-taldea eraiki zuen Berlingo Unibertsitate Teknikoan. Han, matematika aplikatuko katedraduna izan zen, eta, geroago, Kaliforniako Unibertsitatea Berkeleyn, katedraduna. Harrezkero, Holtzek aitorpen gehiago jaso ditu. European Mathematical Societyk 2008an eman zion saria, eta Europako Ikerketa Kontseiluak 880 000 euroko beka eman zion 2010eko abuztuan. 2015. urtean, American Mathematical Society-tik fellow aukeratu zuten, «aljebra lineal numerikoari, hurbilketaren teoriari, konputazio teorikoaren zientziari eta aljebrari egindako ekarpenengatik».

### Zaletasunak 
Holtzek, matematikak egin aurretik musika karrera egitea pentsatuta zuen. Berlingo Koru Filarmonikoarekin lan egiten du eta saloi-dantzak praktikatzen ditu.

## Sariak eta aintzatespenak 
* 2006an Sofian Kovalevskaia saria irabazi zuen.
* 2008an Europako Matematikaren Sozietatearen saria.
* 2010ean Europako Ikerketa Kontseiluak beka eman zion.
* 2015. urtean, American Mathematical Society-tik fellow aukeratu zuten.

## Erreferentziak 
## Kanpo estekak
Maria Zakharova

**Maria Vladimirovna Zakharova** ()
(Mosku, Errusia, 1975eko abenduaren 24a) Errusiar Federakundearen Atzerri Gaietarako Ministerioko Informazio eta Prentsa Sailaren zuzendaria da.
Soinu-langa

[thumb|275px|[McDonnell Douglas F/A-18 Hornet|F/A-18 Hornet hegazkin bat soinu-landa gainditzen. Sortutako disko zuria talka uhinak eragindako bapore-ura da. Fenomeno honi "Prandtl-Glauert singularitatea" deritzo.]]
**Soinu-langa**, aerodinamikan, iraganean tamaina handiko objektuak abiadura supersonikoan mugitzea galarazten zuela uste zen fisikaren muga bat da. Izendapena Bigarren Mundu Gerran erabiltzen hasi zen, zenbait hegazkinek abiadura handietan hegan egitean konprimagarritasun arazoak izan zituztenean, baina 1950eko hamarkadan zurrusta-propultsiodun hegazkinak muga hau gainditzen hastean erabiltzetik utzi zen.

Norantza guztietan ohiko 1234,8 km/orduko soinuaren abiaduran bidaiatzen duen "nonahiko langa" bezala definitzen da, eta objetu batek gainditzean, gizakien entzumenarentzat desatsegina izan daitekeen eztanda sonikoa eragiten du. Soinuaren abiadura tenperatura eta gasaren araberakoa ere bada, eta desplazamendu eremuko tenperatura jaitsiz doan heinean soinuaren abiadura ere jaitsi egiten da. Aireak 20&nbsp;°C-ko tenperatura duenean, soinuaren abiadura lehen aipatutako 1234,8 km/ordukoa da.

Hegazkin bat soinuaren abiadurara hurbiltzean, bere azaleran dabilen airearen itxura aldatu eta fluxu konprimagarri bilakatzen da, erresistentzia handiagoa sortuz.

## Kanpo estekak
Konprimagarritasun

[thumb|300px|Animazioa: [gas baten konprimagarritasuna jarraieko tenperaturan.]]
**Konprimagarritasuna**, gorputzek presio edo konpresio jakin baten eraginpean beren bolumena txikiagotzeko duten materiaren propietate bat da.

## Solido, likido eta gasen konprimagarritasuna 
Orokorrean, sistema egonkor baterako konprimagarritasuna zenbaki positiboa da, horrek sistemaren gain presioa handitzean bere bolumena txikiagotuko duela esan nahi du. Alderantziko kasuan, sistema ez egonkorretan, adibidez, sistema kimiko batean presioak leherketa eragin dezake. Solidoak molekula mailan konprimitzeko oso zailak dira, solidoek dituzten molekulak elkarren artean oso itsatsiak baidaude, hortaz, molekulak beren artean hurbiltzeko eta aldarapen-indar indartsuak ez agertzeko beren artean tarte gutxi dute. Egoera hau gasetan guztiz bestelakoa da, hauek molekulak oso bananduak dituztenez, presio baldintzetan eta tenperatura normaletan oso konprimagarriak baidira. Likidoak tenperatura bañdintza eta presio normalen eraginpean konprimitzeko nahiko zailak dira, halere solidoek baina konprimagarritasun zertxobait handiagoa dute.

## Kanpo estekak
Salvator Mundi (Leonardo)

***Salvator Mundi*** Leonardo da Vinciren margolan bat da, 1506 eta 1513 bitartean datatua. Urte askotan galdutzat emana izan da baina 2017an horren kopian bezala sailkatuta zegoen bat jatorrizkoa zela demostratu zen; urte horretan Christie's enkatera atera zuen, 85 milioi eurotan. Margolan honen kopia eta bertsio asko daude.
 
## Margolanaren historia 
Lan hau lehenego aldiz Karlos I.a Ingalaterrakoa eta Eskoziakoa (1600-1649) erregearen bilduman aurkitu zen; dirudienez, haren emaztea zen Henriketa Maria Borboikoaren Greenwicheko jauregian zintzilikatuta egon zen. 1763 arte errege etxearen bildumetan egon zen baina urte horretan Charles Herbert Sheffield-ek, Karlos II.ren ez-legeszko semea, margolana saldu zuen. Arte-lanaren aztarna 1900 arte galdu zen; urte horretan berriro agertu zen baina Leonardoren lana zela ziurtagiri gabe; orduan, Charles Robinsonord-ek erosi zuen. Robinsonorden ustez, lana Bernardino Luidirena zen, Leonardoren dizipulua. 1958an berriro enkatera atera zen, 50 euroen truke, eta 2005 arte desagertu zen. Zortzi urte ondoren, Leonardoren obra bezala ziurtatuta, 107 milioi euroen truke, Dmitry Rybolovlev magnate errusiarrak erosi zuen. 2017an, Rybolovleven dibortzioa zela eta, margolana berriro ere saltzeko plazaratu zen.

## Munduko margolan garestiena 
Christie's enkate etxearen eskutik enkantera atera zen 2017an eta ordura arte enkante publikoan arte-lan batek lortutako prezio altuena lortu zuen: 450,3 milioi dorlar, 382 milioi euro. Christie's etxearen arabera hau da esku pribatuetan dagoen Leonardoren margolan bakarra.

## Benetakotzat egiaztatua 
Oxfordeko Unibertsitatean irakaslea den Martin Kemp-ek Leonardoren ezaugarriak lanean topatu ditu:
* Ezkerra den margolari baten pintzeladak
* Kuartzo pigmentoak, Leonardoren beste ezaugarria
* Kristoren eskuen jarrera; jarrera hori margolana aurrera joan ahala aldatu egiten zen
* Ezkerreko eskuan eusten duen orakulu-bola; haren itxura 1500ekoa da eta Leonardotik kanpo, jende gutxik ezagutzen zuen
* Lanaren sakontasun psikologikoa

## Kopiak 
Lan honen kopia asko ezagutzen dira, ezagunena agian Ganay markesarena. Azken urtetan Leonardoren zirkuluari egotzi zaio.
 
## Erreferentziak 
## Kanpo estekak 
* :Margolanaren aurkikuntzari buruzko artikulua.
Hongan-ji

, zentsu orokorrean, Japoniako historian zehar izandako tenplu budisten saila da. Zentsu zorrotzean, berriz, Kyoton dauden bi tenplu dira, behin loturik zeudenak. UNESCOk 1994an Gizateriaren Ondare izendatu zituen, Aintzinako Kyotoko monumentu historikoak izeneko multzoaren barnean.

1321ean ezarri zuten Hongan-ji tenplua, non Shinran monjea, Jōdo Shinshū sektaren sortzailea, lurperatuta zegoen.

## Kanpo estekak
Zubi Barria (Ondarroa)

**Zubi Barria** Ondarroako (Bizkaia) zubia da. Zubi Zaharraren ondoan eraiki zen, trafikoa bideratzeko.

## Deskribapena 
Zubi Zaharraren alboan dago, ibaian gora, eta Itsasaurre zubia jarri zenera arte, berau izan zen, Gipuzkoatik zetozenentzako kotxe sarrera bakarra Ondarroara. Egoera txarrean zegoen eta, 2007an konpondu zen.

## Erreferentziak 
## Kanpo estekak
Beade (argipena)

**Beade** toponimoak adiera hauek ditu:

* Beade, Galiziako Ourense probintziako udalerria;
* Beade, Galiziako Pontevedra probintziako Vigo udalerriko parrokia.
Moianès

250px|eskuinera|thumb|Moianès eskualdearen kokapena.
**Moianès**, Kataluniako eskualde bat da. Izen berdineko goi ordokian dago, Bages eta Osona (iparraldean), Osona (ekialdean), Bages (mendebaldean) eta Vallès Oriental eta Vallès Occidental (hegoaldean) eskualdeek inguratzen dute. Eskualdeko hiriburua Moià hiriburua da.

Eskualdeak 337,9 km²-ko azalera du eta bere zatirik handiena Kataluniako Erdiko Beheragunean dago, Itsasertz Aurreko Mendilerroan dagoen gunea ez beste.

2015eko maiatzaren 22an eskualde honen sorrera erabakitzeko galdeketa egin eta maiatzaren 24an sortu zen, aurrez Bages, Osona eta Vallès Oriental eskualdeetan zeuden 10 udalerri elkartuz.

## Udalerriak 
## Kanpo estekak
Wejherowo

**Wejherowo** ([vɛi̯xɛˈrɔvɔ], , ) Poloniako iparraldeko Pomerelia eskualdeko hiria da. 1999tik Pomeraniako voivoderriko Wejherowoko barrutiko hiriburua da; aurretik, 1975 eta 1998 bitartean desagertutako Gdanskeko voivoderrian baitzegoen.

## Demografia 
### Bilakaera demografikoa 

ImageSize = width:630 height:300
PlotArea = left:50 right:20 top:25 bottom:30
TimeAxis = orientation:vertical
AlignBars = late
Colors =
  id:linegrey2 value:gray(0.9)
  id:linegrey value:gray(0.7)
  id:cobar value:rgb(0.2,0.7,0.8)
  id:cobar2 value:rgb(0.6,0.9,0.6)
DateFormat = yyyy
Period = from:0 till:90000
ScaleMajor = unit:year increment:10000 start:0 gridcolor:linegrey
ScaleMinor = unit:year increment:2000 start:0 gridcolor:linegrey2
PlotData =
  color:cobar width:19 align:left
  bar:1789 from:0 till:700
  bar:1831 from:0 till:1690
  bar:1845 from:0 till:1800
  bar:1853 from:0 till:2500
  bar:1865 from:0 till:3200
  bar:1875 from:0 till:4506
  bar:1880 from:0 till:4715
  bar:1890 from:0 till:5546
  bar:1905 from:0 till:8389
  bar:1921 from:0 till:8786
  bar:1943 from:0 till:16490
  bar:1948 from:0 till:13400
  bar:1960 from:0 till:24500
  bar:1970 from:0 till:33800
  bar:1980 from:0 till:42400
  bar:1990 from:0 till:46800
  bar:2000 from:0 till:46200
  bar:2006 from:0 till:47159
  bar:2011 from:0 till:49922
PlotData=
  textcolor:black fontsize:S
  bar:1789 at: 700 text: 700 shift:(-15,5)
  bar:1831 at: 1690 text: 1.690 shift:(-13,5)
  bar:1845 at: 1800 text: 1.800 shift:(-13,5)
  bar:1853 at: 2500 text: 2.500 shift:(-13,5)
  bar:1865 at: 3200 text: 3.200 shift:(-13,5)
  bar:1875 at: 4506 text: 4.506 shift:(-15,5)
  bar:1880 at: 4715 text: 4.715 shift:(-15,5)
  bar:1890 at: 5546 text: 5.546 shift:(-15,5)
  bar:1905 at: 8389 text: 8.389 shift:(-15,5)
  bar:1921 at: 8786 text: 8.786 shift:(-15,5)
  bar:1943 at: 16490 text: 16.490 shift:(-15,5)
  bar:1948 at: 13400 text: 13.400 shift:(-15,5)
  bar:1960 at: 24500 text: 24.500 shift:(-15,5)
  bar:1970 at: 33800 text: 33.800 shift:(-15,5)
  bar:1980 at: 42400 text: 42.400 shift:(-15,5)
  bar:1990 at: 46800 text: 46.800 shift:(-15,5)
  bar:2000 at: 46200 text: 46.200 shift:(-15,9)
  bar:2006 at: 47159 text: 47.159 shift:(-15,9)
  bar:2011 at: 49922 text: 49.922 shift:(-15,9)

## Politika eta administrazioa 
### Alkateak 
* Augustyn Dybowski, 1919–1920
* Alfons Chmielewski, 1920–1921
* Jan Bieliński, 1921–1922
* Władysław Kruczyński, 1922–1928
* Stanisław Gąsowski, 1928–1929
* Karol Biliński, 1929–1932
* Jan Owiński, 1932–1933
* Teodor Bolduan, 1933–1939
* Karl Nitschke, 1939–1944
* Gustav Bamberger, 1944–1945
* Bernard Szczęsny, 1945–1949
* Władysław Szutta, 1949–1981
* Zbigniew Pranga, 1982–1990
* Jerzy Budnik, 1990–1998
* Krzysztof Hildebrandt, 1998tik

## Wejherowoar ospetsuak 
* Kinga Baranowska (1975-), mendigoizalea.
* Jerzy Budnik (1951-), politikaria.
* Dorota Masłowska (1983-), idazlea.
* Marcin Miotk (1973-), mendigoizalea.
* Tomasz Pohl (1968-), idazlea eta poeta.
* Paul Peter Rhode (1871–1945), apezpiku katolikoa.
* Henryk Szczepański (1933-2015), futbolaria.
* Paweł Poljański (1990-), txirrindularia.

## Kanpo estekak 
*  Wejherowoko webgune ofiziala
Bembrive

**Bembrive**, Vigoko udalerriaren menpe dagoen parrokia bat da. Espainiako, Galizia Autonomia erkidegoan dago kokatuta, zehazki Pontevedrako probintzian.

## Datu nagusiak 
Bembriven 2010. urteko datuetan, 4362 biztanle bizi ziren, 15 zonaldeetan banatuak. Bere azalera 9km2-koa da eta biztanleriaren dentsitatea 484,67 biztanlekoa km2-koa. Herriko patroia Santiago da, beraz, herriko jaiak uztailaren 23tik 26ra ospatzen dira.

## Geografia 
Eifonso errekaren aranaren jabe da Bembriveko parrokia, Vigoko erdigunean kokatzen den baso zabalaren jabe. Bembrivek, autonomia berezi bat du, bertako erakunde propioak edukitzen uzten diona, bakarrik 9 parrokiek dute eskubide berezi hau Galiziako erkidego osoan.

Bembriveren ondasun nabarmenetako bat Eifonso errekaren basabidea da, honek bere baitan antzinako herrixkak, errota zaharrak, San Cibran ermita eta landaredi zein fauna ikusgarria hartzen baititu.

## Autonomia 
Bembriveko parrokiak, pedania alkatetza deritzon instituzio bat du. Instituzio honek parrokiak esklusiboki dituen konpetentziak zuzentzen ditu, aurrekontu bat ere badu, urtero, instituzio honek. Gaur egun, Bembriveko alkatea, Roberto Ballesteros (PSOE) da.

#### Bembriveko parrokiak dituen konpetentziak 
* Mendiaren kudeaketa
* Biztanleria harremanak
* Urbanismoa
* Zerbitzuak eta obrak
Biztanleria ordezkatzeko ere balio du aipatutako instituzioak, udaletxearen aurrean.

## Erreferentziak 
## Ikus, gainera 
* Vigoko Udala
* Galizia
* Galiziar herriaren batasuna
* Parrokia, erakunde zibila.
* Eifonso errekaren basabidea

## Kanpo estekak 
* Bembriveko parrokiaren inguruko informazioa orokorrean
* Bembriveko parrokiaren webgune ofiziala
Boeing B-47 Stratojet

**Boeing B-47 Stratojet**, AEBetako bonbaketaria eta miaketa-hegazkin bat da. Boeing hegazkinlaritza konpainiak ekoitzi eta 1947ko abenduaren 17an lehenbiziko hegaldia burutu zuen. AEBetako Aire Armadak erabili zuen. 2.032 unitate ekoitzi ziren.

Abiadura supersonikoan hegan egiteko gai zen, nagusiki Sobietar Batasunaren aire eremuan barneratzeko diseinatua izan zen.

## Kanpo estekak
McDonnell Douglas F/A-18 Hornet

**McDonnell Douglas F/A-18 Hornet**, AEBetako ehiza-hegazkin supersoniko bat da. McDonnell Douglas (gaur egun Boeing) eta Northrop hegazkinlaritza enpresek ekoitzitzen dute. 1978ko azaroaren 18an lehenbiziko hegaldia egin zuen.

AEBetako Itsas Armada eta AEBetako Marineen Gorputzak erabiltzen dute, gainera beste zazpi herrialdeetaara ere esportatu da, tartean Australiako Errege Aire Armadak eta Espainiako Aire Armadak hainbat unitate erosi dituzte.

## Kanpo estekak
Kanadako Probintzia Batua

**Kanadako Probintzia Batua**, **Kanadako Probintzia** edo **Kanada Batuak** Ipar Amerikako kolonia britainiarra izan zen 1841. eta 1867. urteen artean. John Lambtonek, Durhameko I. kondeak, 1837ko matxinaden ondorengo "Ipar Amerikako Interesen inguruko txostenean" eginiko gomendioen arabera sortu zen.

Kanadako Probintzia amaitu zen Kanadako Konfederazioa sortu zenean 1867ko uztailaren 1ean, gaur eguneko Ontarioko eta Quebeceko kanadiar probintzietan banatu zutenean.

## Kanpo estekak
Presio-eltze

**Presio-eltzea** edota **eltze lasterra**, sukaldatzeko presio atmosferiko handiak har ditzakeen kazola hermetikoa da. Presioa areagotzean uraren irakite-puntua ere handitzen denez, eltze barneko presioak irakite-puntua 100&nbsp;°C (212&nbsp;°F) baino goragoko tenperatura lortzea ahalbideratzen du, zehazki 130&nbsp;°C-koa. Tenperatura altuak jakiak azkarrago sukaldatu daitezen errazten du, ohiko egosketa denbora hiru edo lau bider murriztuz.

Eltzeak barneko presioa ezarritako gehienezko mugara iristean ireki eta baporea askatzen duen balbula bat du; normalki, presioak tope bat igoarazi eta eta barneko baporeak ihes egin dezan uzten du, honela egosketa denboran zehar barneko presioa egonkor mantenduz (baita tenperatura ere).

## Erreferentziak 
## Kanpo estekak
Kanadako Konfederazioa

**Kanadako Konfederazioa** (; ) prozesu bat izan zen, zeinaren bitartez 1867ko uztailaren 1etik aurrera, Ipar Amerika britainiarreko probintzietatik, kolonietatik eta lurraldeetatik Kanadiar agindupeko lur federala sortu zen.

## Probintzien eta lurraldeen zerrenda, Konfederazioan sartu ziren ordenan 
Kanadako 10 probintzia eta 3 lurralde daude. Letra etzanez idatzitako izenak lurraldeei dagozkie.

## Kanpo estekak
Beade (Vigo)

**Beade** Galiziako Pontevedra probintziako Vigo udalerriko parrokia bat da. Bembrive, Castrelos, Matama, Sardoma, Valadares eta Zamansgo parrokiekin egiten du muga.

## Toponimia 
Beade, *Beati* latinezko hitzetik dator eta poza esan nahi du. Beade lehen aldiz aipatu zen dokumentua XII. mendean idatzi zen eta ondorengoa ipintzen zuen: «*in terra de Fragoso ecclesie Sancte Andree de Comesania medietas, **Sancti Stephani de Biadi** tres partes cum cauto suo, Sancti Iacobi de Benevivere integra cum cauto suo; Sancti Iacobi de Vigo integra cum cauto suo, Sancti Saluatoris de Teix integra cum ipsius regalengo*». Idatzi hau Tuiko gotzain batek idatzi zuen, bere menpeko lurrak markatzeko.

## Geografia 
Beade, Vigoko erdialdean kokatzen da. Hiria baino askoz altuagoa den puntu bat denez, bertatik hiri guztia ikus daiteke, Vigoko itsasadarra ahaztu gabe.

Horretaz gain, auzo honetan amaitzen da Eifonso errekaren basabidea. Basabide hau bere baitan hartzen dituen, herrixka zahar, antzinako errota eta bestelako baliozko eraikin zein leku ikusgarriengatik ezaguna da.

## Herriko jaiak 
Beadeko patroia Santa Ana da. Bertako festak uztailaren 26an ospatzen dira.

## Autonomia 
Beadek, Vigoko Bembrive parrokiarekin batera, autonomia berezi baten aitorpena du. Beadeko parrokiako instituzioen buruari *pedaño* deitzen zaio.

#### Beadeko instituzioen konpetentziak 
* Mendiaren kudeaketa
* Biztanleriarekiko harremana
* Urbanismoa
* Zerbitzuak eta obrak

## Erreferentziak 
## Ikus, gainera 
* Parrokia, erakunde zibila
* Vigo
* Galizia
* Pontevedrako probintzia
* Eifonso errekaren basabidea

## Kanpo estekak 
* Beadeko bizilagunen elkartearen webgune ofiziala.
* Santo Estevo elizaren inguruko informazioa.
Wagyu

Japoniako bertako behi arrazen izena da, bere zerroduna dela eta gastronomian oso estimatua dena. Japoniako zenbait eskualdetan, wagyu behikiak bere izen berezia du, adibidez Kobekoak edo Matsusakakoak.

Berez, Wagyu lau arrazen izena da: , ,  eta .

## Erreferentziak 
## Kanpo estekak
Zamans

**Zamans**, Vigoko udalerriaren mende dagoen parrokia bat da. Espainiako, Galizia autonomia erkidegoan dago kokaturik, zehazki, Pontevedrako probintzian.

## Datu nagusiak 
Zamansek, 2010ean eginiko zentsuan, 834 biztanle zituen, 4 zonaldeetan banaturik. Vigoko parrokia bakarra da 1000 biztanle baino gutxiago dituena. 7km2-ko azalera du.

## Geografia 
Zamansgo parrokia, Vigoko landa gunean dago kokaturik, barnealdean. Hirigunetik 10km ingurura kokatzen da, Zamans ibaiaren aranean. Zamansen ere dago kokaturik, Galiñeiro mendikatearen zati handi bat.

## Ikus, gainera 
* Vigo
* Bembrive eta Beade
* Parrokia, erakunde zibila
* Galizia

## Kanpo estekak 
* Zamansgo bizilagunen elkartearen webgunea
Hola, ¿estás sola?

***Hola, ¿estás sola?*** (eusk.: 'Kaixo, bakarrik al zaude?') 1995eko Icíar Bollaín espainiar zinema zuzendariaren filma da.

## Sinopsia 
Niña eta Trini Valladoliden bizi dira. Arazoak dituzte eta hasieran Madril aldera eta gero Costa del Solera joango dira elkarrekin.

## Aktoreak 
* Silke: Niña
* Candela Peña: Trini
* Álex Angulo
* Elena Irureta: Mariló
* Arcadi Levin: Olaf
* Daniel Guzmán

## Kanpo estekak